Koordînasyonê Kongreya Starî bi wesîleya rojbîyayîşê Rayberê Şarê Kurdî Abdullah Ocalanî mesajêk erşawit. Kongreya Starî mesajê xo de 4ê Nîsane rojbîyayîşê Ocalanî fîraz kerd û îfade kerd ke Abdullah Ocalan pê berzkerdişê xebatanê azadîya cinîyan cografyaya kurdan berze kerde û dinya rê bi çimeyê îlhamî.
Kongreya Starî bale ante tecrîdê Îmraliyî ser û armancê têkoşîn û xoverdayîşê înan wedaritişê tecrîdî nê azadkerdişê Rayberê Şarê Kurdî yo. Kongreya Starî venga pêro cinîyan da ke seba azadîya Rayberê Şarê Kurdî têkoşîn bikerê û komplogeran ra hesab bipersê.
Kongreya Starî vat: ''Manaya 4ê Nîsane seba ma cinîyan xeylêk xorîn a. Heman wextî de bingeyê têkoşînê azadîya cinîyan o. Seba ke 4ê Nîsane biba roşanê azadîye ma rayberîya cinîyan de her ca de cuye pîl bikerê. Ma tecrîdê Îmraliyî û sîstemê îşkenceyî birijnê ke wa Rayber Apo azad bibo.''
